Cazul a fost relatat de tatăl copilului în mediul online și a stârnit un val de reacții, care mai de care mai diverse, relatează Ziare.com.
"Ați mai pățit să mergeți la o biserică/ catedrală să vorbiți pentru botez și să fiți refuzați din cauză că voi ca părinți nu sunteți căsătoriți? Nouă tocmai ce ni s-a întâmplat asta. Mi s-a părut foarte ciudat și nu înțeleg de ce? Poate mă lămuriți voi", a scris acesta pe Reddit.
Postarea a strâns sute de răspunsuri. O parte dintre cei care au comentat cred că refuzul a venit în lipsa unei atenții pentru preoți. Alții menționează că nu este normal să fie refuzat botezul unui copil.
"Probabil un hint să bagi mâna în buzunar mai adânc", sugerează cineva.